#MURDER: Afrikaner mother of two, Cindy Swanepoel shot dead in cold blood by a black work colleague after he has undergone a lie detector test at a diesel depot in Belfast |White Genocide in South Africa #StopWhiteGenocideInSA
#MURDER: Afrikaner mother of two, Cindy Swanepoel shot dead in cold blood by a black work colleague after he has undergone a lie detector test at a diesel depot in Belfast
Opvolg: Jong ma ‘tereggestel’
’n Jong ma van twee seuns is Woensdag koelbloedig by haar werk tereggestel
Mev. Cindy Swanepoel is deur ’n werker by ’n diesel depot in Belfast doodgeskiet, nadat hy ’n poligraaftoets ondergaan het. Hy het op ’n stadium gevra of hy ’n draai kan gaan loop.
Toe hy terugkom het hy twee skoonmakers in die kantoor gevra om na buite te gaan, voordat hy die wapen teen Cindy se kop gedruk en die sneller getrek het in die teenwoordigheid van ander werkskollegas en die poligrafis.
Cindy was die ma van twee seuntjies wat onderskeidelik in graad vier en vyf is.
Haar buurvrou, Marie Kotze, sê dat sy haar geken het vandat sy vyf jaar oud is. Haar eie dogter het saam met Cindy gewerk en was ook teenwoordig tydens die voorval.
Sy het Cindy as “’n baie oulike mens en uitstekende ma” beskryf. Cindy sou baie keer mev. Kotze se kleindogter kom haal om saam met haar en haar seuns koekies te bak.
“Sy was ’n regte moedertjie. Sy sou haar altyd oor almal ontferm. Mens weet nie wat in daai man se kop verkeerd gegaan het nie. Ek dink hy het dit verloor, toe hy besef hy gaan uitgevang word, en toe vat hy die ma van twee klein kindertjies weg.”
Sy sê dat Cindy en haar broer ’n paar jaar gelede hul ouers en ander sussie in ’n motorongeluk aan die dood afgestaan het.
Al het die Swanepoel huisgesin dinge nie breed nie, was daar altyd liefde. Cindy se twee goedgemanierde seuns was die getuie daarvan. Dit was van jongs af haar droom om eendag ma te word.
“Ek weet nie wat gaan nou van daardie twee kindertjies word nie. Cindy was altyd die sterk een in daardie gesin. Wie gaan na hulle kyk? Ons almal hier sal maar na hulle kyk. Hulle is die oulikste twee kinders.”
Mev. Kotze sê dat sy self al ’n paar keer in die loop van ’n pistool vasgekyk het.
“Ons moenie haat nie. Jy weet nie wat in ’n ander man se lewe aangaan nie, wat hom daartoe gedryf het om so iets vreesliks te doen nie. Mense sal sê dis maklik om te sê want dit is nie my kind wat daar in die lykshuis lê nie.
Maar Cindy was soos my kind. Hoe moet daardie seuns nou die lewe hanteer? Ons leef in ’n land waar mense mekaar haat. Hulle is nou slagoffers daarvan.”
• ’n Verdagte is kort na die voorval in hegtenis geneem. Hy is tans in aanhouding.
•Dit is nie seker waarvan hy by die dieseldepot beskuldig is nie.
‘n Moeder van twee jong seuntjies, Cindy Swanepoel, is deur ‘n werker by ‘n dieseldepot in Belfast doodgeskiet, nadat hy ‘n poligraaftoets ondergaan het.
Skynbaar was daar ‘n ondersoek na die werker gewees. Hy het gevra of hy ‘n draai kan loop.
Met sy terugkeer het hy aan twee werkers wat ook in die kantoor was gesê “I love you” en hulle toe gevra om uit die kantoor te gaan.
Daarna het hy na Cindy in die kantoor geloop, die wapen teen haar kop gedruk en die sneller getrek. Cindy was saam met hom werksaam by die diesel depot. Sy is langs die poligrafis doodgeskiet.
Die verdagte het daarna van die toneel af gevlug. Hy het aan iemand in die verbygang gesê “Ek het die bitch geskiet.”
Tydens sy vlugtog het daar ‘n skietgeveg uitgebreek toe hy op sy agtervolgers geskiet het.
Die verdagte is intussen gevang en in polisie aanhouding.
Opvolg: Vermeende moordenaar stil-stil in hof
Die man wat daarvan beskuldig word dat hy Cindy Swanepoel (36) vermoor het, het Vrydagoggend stil-stil in die hof op Belfast verskyn.
Oscar Ndlovu het volgens ooggetuies, vir mev. Swanepoel geskiet deur ‘n vuurwapen, wat hy vermoedelik versteek het, teen haar kop te druk en die sneller te trek.
Dit het gebeur terwyl hy besig was om ‘n poligraaftoets te ondergaan nadat daar dieseldiefstal by die BP brandstof depot ontbloot is.
Ndlovu het volgens die poligrafis, Corne Botha, erken dat hy die diesel gesteel het, gevra om badkamer toe te gaan en onderneem om in detail te verduidelik hoe hy die diesel gesteel het.
Hy het mev. Swanepoel gevra om vir hom ‘n spesifieke datum se kwitansieboek te soek. Met sy terugkeer het hy ‘n wapen teen haar kop gedruk en die sneller getrek. Sy was nie bewus van die wapen nie en is op slag dood.
Daar is vertroulik verneem dat Ndlovu voor die poligraaftoets probeer het om mev. Swanepoel te oortuig om nie met die poligraaftoets voort te gaan nie. Sy self sou ook getoets word.
Hy staar klagtes van moord, poging tot moord, die besit van ‘n onwettige vuurwapen en ammunisie in die gesig.
Die saak is uitgestel tot volgende week. ‘n Beplande betoging voor die hof is op die nippertjie afgestel, omdat daar nie betyds toestemming gekry kon word nie en ook omdat die gemeenskap onder die indruk was dat die hof nie Vrydag sit nie. http://mobserver.co.za/36674/opvolg-vermeende-moordenaar-stil-stil-in-hof/